Musée maritime fluvial et portuaire de Rouen

Musée maritime fluvial et portuaire de Rouen («Rouens maritime, fluviale og havnemuseum»)Fluvial er det som angår rennende vann, det vil si elver. Ordet er lite brukt på norsk. er et fransk museum om sjøfart og byen Rouens havns historie. Havnen i Rouen er en av de største i Frankrike. Museet ble åpnet i 1999 under «Rouen Armada», en festival for seilskip som feires hvert femte år.

 Museet 
Hovedtemaer i museet er:
 Historien til havnen med mange fotografier, med blant annet eget utstillingsrom om ødeleggelsene under den andre verdenskrigen.
 Havnens anlegg og utbygningen langs elven Seine nedstrøms for Rouen.
 De store seilskip i Rouen med et rom om skip som gikk i rute til Ny-Caledonia for å laste nikkel.
 Handelsflåten med mange modeller av lastebåter, blant dem mange skip som ofte la til ved Lagerhus 13 hvor museet ligger.
 Kanalnavigasjonen (se presentasjonen av kanalskipet «Pompon Rouge» under). 
 Skipsbygningen.
 Hvalfangsten.
 Historien til undervannsbåtene, med en reproduksjon av interiøret til den tidlige undervannsbåten «Nautilus» som ble bygd av Robert Fulton.

Blant de utstilte gjenstandene er det kanalskips- og trålermotor, en tåkeklokke som tidligere var forankret ved Risles elvemunning, en dykkerutrustning og reproduksjonen av skipsradiokabinen slik den var i 1960-tallet.

Et hvalskjelett (utlånt fra Museum d'histoire naturelle de Rouen) står utstilt midt i museet. Den er en finnhval, som var 7 år da den gikk på grunn og døde.

Et 38 meter langt kanalskip, «Pompon Rouge», kan bli besøkt i museets bakgård. Lasterommet ble innredet for å gi plass til en midlertidig utstilling om kanalnavigasjon, med blant annet en modell av sluse.

I tillegg er det utstillinger med ulike temaer som endres jevnlig, eksempelvis om nordboere i vikingetiden og deres langskip som gikk opp de franske elvene, eller om fergebroen i Rouen.

 Bygningens historie 
Museet er lokalisert i en tidligere havnebygning; bygning 13, ikke langt fra Gustave Flaubert-broen. Bygningen ble bygget i 1926 og ble da kalt for Bygning eller Lager M fram til 1966 da Port autonome de Rouen («Rouens selvstyrte havn») ble opprettet. Fram til 1970-tallet ble den utleid til selskapet Schiaffino som transporterte vin mellom Rouen og Nord-Afrika. Bygningen ble benyttet som et lagerhus for vin inntil et eget vinbygning ble reist, og deretter ble bygningen hovedsakelig benyttet for å lagre frukt. Den ble benyttet av en rekke ulike selskap fram til 1984 da den var blitt for liten.

 Bilder 

 Referanser 

 Eksterne lenker 


Maritime Rouen
Kategori:Rouen
Maritime Rouen
Kategori:1999 i Frankrike